མགོ་ལོག་ཁུལ་བོད་ལུགས་སྨན་རྩིས་ཁང་འདི་ཉིད་ཐོག་མར་ཚུགས་དུས་སྨན་ཁང་གི་རྒྱ་ཁྱོན་ལ་རྨིད་གྲུ་བཞི་མ་༦༠༠ལས་མེད་པ་དང་།ཞག་སྡོད་ནད་པར་མལ་ཁྲི་མེད་ཅིང་ལས་བཟོ་བ་མི་བཅུ་གྲངས་ཙམ་དང་།གསོ་བཅོས་ཐབས་ལམ་སོགས་འཐུས་ཚང་མིན་པ།ལོ་རེའི་སྒོ་བསྟེན་ནད་པའི་གྲངས་ཀ་ནི་༤༠༠༠ཙམ་ལས་བརྒལ་ཐུབ་མེད།ད་ལྟ་སྨན་ཁང་གི་ས་ཁྱོན་ལ་རྨིད་གྲུ་བཞི་མ་༤༧༨༡༡༥ཡོད་པ་དང་ཁང་སའི་རྒྱ་ཁྱོན་ལ་རྨིད་གྲུ་བཞི་མ༣༢༤༣ཡོད་ལ།སྨན་ཁང་དུ་གཏན་སྡོད་ལས་བྱེད་པ་༢༥ཡོད་པ་དང་དེའི་ནང་འབུམ་རམས་པ་གཞོན་པ་བཞི་དང་རབ་འབྱམས་པ་དྲུགདཀའ་བཅུ་བ་བརྒྱད་བཅས་དང་།གཞན་གདན་ཞུའི་སྨན་པ་དང་ལས་བཟོ་བ་༣༧ཡོད།སྤྱི་ལོ་༡༩༩༢ལོར་གཏན་འཇགས་མ་རྩ་འབུམ་བརྒྱད་ལྷག་ཡོད་པ་དེ་ད་ལྟ་ས་ཡ་དྲུག་ལྷག་ཏུ་འཕར་སྣོན་བྱུང་།